আন্তর্জাতিক বাজারে তেলের দাম কমা সত্ত্বেও বুধবার মধ্যরাত থেকে ভারতে ডিজেলের দাম লিটারপিছু ২৮ পয়সা বাড়ল। পেট্রোলের দাম অবশ্য প্রতি লিটারে ৩২ পয়সা কমেছে।
নতুন দাম অনুযায়ী কলকাতায় লিটারপিছু পেট্রোলের দাম কমে হল ৬৪.৬৪ টাকা। দিল্লিতে ৫৯.৬৩, মুম্বইতে ৬৫.৭৩ এবং চেন্নাইতে ৫৯.১০ টাকা।
কলকাতায় ডিজেলের নতুন দাম ৪৮.৩৩ টাকা। দিল্লিতে ডিজেলের লিটারপিছু দাম বেড়ে হল ৪৪.৯৬ টাকা। মুম্বই এবং চেন্নাইতে দাম দাঁড়াল যথাক্রমে ৫১.৫২ এবং ৪৫.৬২ টাকা।
আন্তর্জাতিক বাজারে পেট্রোল, ডিজেলের দাম এবং ডলারের অনুপাতে টাকার মূল্যহ্রাসের সঙ্গে সামঞ্জস্য রেখে নতুন দাম ঘোষণা করা হল বলে রাষ্ট্রায়ত্ত তেল সংস্থা ইন্ডিয়ান অয়েলের পক্ষ থেকে জানানো হয়েছে।